Oud Hollandse Opsluitband Antraciet 7 / 20 x 100 cm | Kantopsluiting | Korenberg Terras & Tuinaanleg
Oud Hollandse Opsluitband Antraciet 7 / 20 x 100 cm
Afmeting 7 / 20 x 100 cm Bybelskool » 2 Timoteus 4:1-22 – Getrou aan jou roeping
TuisSubscribeHuidige boek: LevitikusOnlangse reekseVorige boek: EksodusGenesisJobPsalms 107-150EsegiëlHoseaJoëlAmosObadjaJonaMigaNahumHabakukSefanjaHaggaiSagariaMaleagi61 Bybelboeke beskikbaareBoekeInligtingNuus oor die BybelskoolOor die BybelOor BybelleesOor GodOor JesusOor die Heilige GeesOor GeloofOor die opstandingMans in die BybelVroue in die BybelSpreek in taleOor SatanGeloofsgewoontesSitemapKontak myOor mySkryf in	Hoe om Bybelskool.com te gebruikBeplanning 2017-2018
29 Feb2012 2 Timoteus 4:1-22 – Getrou aan jou roeping
Written by Chris van Wyk. Posted in Timoteus Print This Post
Paulus beweeg van die toewyding aan en toerusting van die woord na die verkondiging van die woord. Dit is die een ding van sy bediening waarin Timoteus moet volhard, om te alle tye, en onder alle omstandighede aan die evangelie en aan sy roeping getrou te bly. Eugene Peterson vertaal vers 1-2 so: “God is looking over your shoulder … He is about to break into the open with his rule, so proclaim the Message with intensity; keep on your watch.” Inderdaad!
Daarmee gee Paulus dan ook die leisels af aan sy geliefde Timoteus. Paulus weet die tyd van sy dood is voor die deur. Hy is bly dat hy die wedloop enduit kon aflê, en gee dus nou oor aan die bekwame hande van die een wat sy navolger in leer en lewe geword het.
Die brief sluit af met een van die primêre redes waarom Paulus dit geskryf het, naamlik, om Timoteus aan te moedig om voor die winter by Paulus besoek af te lê en sekere persoonlike items vir hom te bring, die reismantel vir die naderende koue, en die boeke (moontlik afskrifte van sy briewe) en perkamente wat boeke van die OT bevat het. Hy waarsku Timoteus teen Aleksander van Troas, aangesien dié vir Paulus baie leed veroorsaak het.
Let op hoeveel medewerkers Paulus hier noem, altesame 16! En hoewel ons van die meeste nie op ander plekke lees nie, is daar ‘n hele paar waarvan ons die stories beter ken:
Demas het nog saam met Paulus gewerk toe hy die brief aan Kolosse geskryf het (Kol 4:14, Filemon 24), maar hom nou ongelukkig verlaat omdat die lewe saam met Paulus net te swaar was, en hy ‘n makliker lewe wou hê.
Kressens is na Galasië toe, en het waarskynlik die biskop van Gallië geword.
Titus ken ons uit die brief aan hom op Kreta. Hy het weer by Paulus in Rome kom besoek aflê, en is toe na Dalmasië gestuur (Kroasië).
Lukas is die bekende skrywer van die evangelie van Lukas en die Handelinge van die apostels.
Markus is die jongman met wie Paulus stry gekry het oor sy volharding en toewyding, maar wat deur die mentorswerk van Barnabas weer met Paulus versoen is, deur hom in Kolosse ingespan is (Kol 4:10), en uiteindelik dus nie net vir Paulus tot diens was nie, maar vir die oudste evangelie, die evangelie van Markus verantwoordelik was.
Tigikus was saam met Paulus op sy derde sendingreis na Jerusalem toe (Hand 20:4) en het onder andere Paulus se gevangenskap briewe afgelewer (Kol 4:7; Ef 6:21) en hom tot diens gewees in ‘n hele paar gemeentes (Tit 3:12). Paulus het hom op hierdie stadium na Efese gestuur.
Priscilla en Akwila was vermoënde Christen leiers wat in Rome, Korinte en Efese groot werk gedoen het, en onder andere die groot prediker Apollos onderrig het.
Onesiforus het baie vir Paulus in Rome beteken en diens in Efese gedoen (1:18).
Esrastus was die stadstesourier van Korinte (Rom 16:23) en word deur Paulus in die bediening ingespan (Hand 19:22).
Trofimus was van Efese en die persoon wat deur die Jode misbruik is om Paulus by te kom (Hand 21:29). Hy het Paulus op sy verdere reis Rome toe vergesel, maar moet weens siekte in Milete agter gelaat word.
Ons weet ongelukkig niks verder van Karpus, Eubulus, Pudens, Linos en Claudia nie.
View all posts in this seriesPaulus se gevangeniskap – en pastorale briewe – Bybelskool vanaf 12 Januarie 20121 en 2 Timoteus1 Timoteus 1:1-20 – ‘n Lewe in geloof wat pas by die gesonde leer1 Timoteus 2:1-15 – ‘n Lewe in gebed deur mans en vrouens1 Timoteus 3:1-13 – Ouderlinge en diakens van karakter1 Timoteus 3:14-4:16 – Die gemeente as draer en beskermer van die waarheid1 Timoteus 5:1-25 – Om met oorleg mekaar te onderskraag1 Timoteus 6:1-21 – Rykdom in God is die enigste belegging wat sal hou2 Timoteus2 Timoteus 1:1-18 – Getrou aan die evangelie2 Timoteus 2:1-26 – Getrou aan Jesus Christus2 Timoteus 3:1-17 – Getrou aan die Woord2 Timoteus 4:1-22 – Getrou aan jou roepingShare this:Click to share on Facebook (Opens in new window)Click to share on Twitter (Opens in new window)Click to share on LinkedIn (Opens in new window)Click to share on Google+ (Opens in new window)Click to email this to a friend (Opens in new window)Click to print (Opens in new window)Like this:Like Loading...
Marie April 18, 2017
Baie dankie vir jou insette Chris, ek beaam wat die ander sê: ons leer soveel uit jou Bybelskool!
Alet April 18, 2017
Baie dankie Chris, ek waardeer jou moeite en geniet die bybelskool baie!
Jurie April 18, 2017
Dankie Chris, dat ons kan deel in sommige van die goed wat jy seker as roetine lees, en ons gewone ouens nie maklik by uitkom nie, en dankie dat jy dit dan sommer vir ons maklik opsom en leesbaar maak. Seenwense op hierdie belangrike deel van jou bediening.
Gerrie Genis April 18, 2017
Baie dankie Chris, dit is voorwaar n handige / leersame studie ,ons waardeer dit geweldig. Hou aan met jou goeie werk.!
Groete van Gerrie @ Monica
Chris van Wyk April 16, 2017
Verreikend, inderdaad! Dankie.
André Kritzinger April 16, 2017
Ek lees nou eers hierdie gedeelte. Ek wonder oor die taal.
“Ongehoorsaamheid aan God se bevele het altyd verrykende gevolge,..” Moet dit net verreikende gevolge wees nie?
Baie dankie by voorbaat vir dit wat op die spyskaart is vir dié kwartaal.
Chris van Wyk April 15, 2017
Die beste oorgelewerde tekste (Aleksandrynse en Westerse manuskripte asook in ander tekste: א A B C D Ψ pc – vgl. NET Bible vir die verwysings) het in Markus 15 net vers 27 en 29, nie vers 28 ook nie: “27 Saam met Hom het hulle ook twee rowers gekruisig, een regs en een links van Hom … 29 Die mense wat daar verbygeloop het, het Jesus gelaster.” (Mrk. 15:27-29).
Dit is eers by van die latere manuskripte (L Θ 083 0250 f1, 13 33 𝔐 lat – vgl. NET Bible vir die verwysings) wat ‘n vers 28 bygevoeg word wat as volg lees: “Daarmee is die Skrifwoord vervul wat sê: ‘Hy is as misdadiger beskou.'” Die woorde is waarskynlik deur latere kopieerders van die oorspronklike tekste bygevoeg uit Jesus se woorde in Lukas 22:37 waar Jesus die volgende sê: “Ek sê vir julle: Die Skrifwoord wat sê: ’En Hy is as misdadiger beskou,’ moet aan My bewaarheid word, want wat op My betrekking het, gaan nou in vervulling.” Jesus haal hier uit Jes. 53:12 aan: “Hy sal saam met magtiges oorwinning vier omdat hy hom in die dood oorgegee het en as misdadiger beskou is, omdat hy die sondes van baie op hom geneem het en vir oortreders gebid het.” Omdat dit só ‘n belangrike woord was wat ook op die kruisgebeure betrek kan word, het die kopieerders Markus se teks hiermee aangepas. Die 1933 OAV het latere manuskripte gebruik vir hulle vertaling wat die woorde bygevoeg het. Die 1983 NAV het vroeëre manuskripte gebruik vir hulle vertaling wat die woorde weglaat.
Vers 28 verwoord dus wel ‘n uitspraak oor Jesus wat Bybels is, maar pas eerder in Lukas 22 in Jesus se eie mond, as in Markus 15 in die mond van die evangelis.
Dieselfde geld die geliefde einde van die Ons Vader: “Aan U behoort die koninkryk en die krag en die heerlikheid tot in ewigheid. Amen.” Die beter en oor die algemeen vroeër manuskripte (א B D Z 0170 f1 pc lat mae Or – vgl. NET Bible vir die verwysings) het nie dié woorde ingehad nie. Die meeste ander manuskripte (L W Θ 0233 f13 33 𝔐 sy sa Didache – vgl. NET Bible vir die verwysings) het wel dié woorde in, met kleiner variasies, waarskynlik gebaseer op 1 Kronieke 29:11-13 wat deel van Salomo se gebed by die inwyding van die tempel was. Die kopieerders van die teks het dit waarskynlik bygevoeg vir gebruik in die publieke lees van die Ons Vader as deel van die liturgie. Só ‘n wonderlike gebed vra eintlik vir só ‘n einde!
Weereens is die woorde deel van die Bybelse boodskap, en kan goedskiks deel bly van die Ons Vader in ons gebruik daarvan, maar was waarskynlik nie deel van die oorspronklike gebed nie soos ons dit in Lukas se weergawe van die Ons Vader sien. Lukas 11:2-4 het in geen manuskrip dié woorde in nie en sluit die Ons Vader af net met die sesde bede van Jesus. Dit is waarskynlik nader aan die oorspronklike en daarom laat die 1983 NAV dit ook weg, terwyl die 1933 OAV dit wel in het, weens die latere grondteks wat hulle gebruik het.
Sonja April 15, 2017
Goeiedag Ds Chris. Ek is besig om die kruisiging deur te werk in Markus, en het die e-bybel gebruik en sien Markus 15:28 is toe gemis. Toe ek die Bybel lees, sien ek dieselfde. My 1953 het wel die vers in. My vraag is, hoekom sou “hulle” dit nodig geag het om die stukkie nie weer te gee nie? Soos ook Mattheus 6:13 se laaste deel? Dit is tog so n bekende gebed, waarom die laaste sin nie weergee nie?
Chris van Wyk April 12, 2017
Daar is geen koste nie. Gebruik enigiets op die webtuiste en geniet!
Gerard Genis April 12, 2017
Ons is pensionarese is daar enige koste aan verbonde? Ons kan seker nou en dan iets stuur.
NG Somerstrand Bybelskool: Levitikus – NG Wes-Kaapland Sinode April 12, 2017
[…] volgende maand en oorweeg self die blywende impak van hierdie geïnspireerde boek. Skryf in by http://www.bybelskool.com/subscribe om die bydraes per e-pos te ontvang. Die eerste vier bydraes is 12 April geplaas sodat jy dit […]
Debbie April 11, 2017
Baie dankie vir u harde werk. dit gaan ‘n fees om weereens ‘n “onbekende” Bybelboek te bestudeer.
Johann McFarlane April 11, 2017
Heerlike leessstof! Lev.nog nooit ‘n boek wat ek eintlik in gelees het nie! Sal graag wil leer! Dankie Chris!
Jan Louw April 10, 2017
Dankie andermaal Chris vir ‘n waardevolle uiteensetting.
Jan Louw March 30, 2017
Ek verstom my oor die stylvolle koninklike leefwyse waarin die Here sy volk begelei het. Hulle het uit die groot beskawing en argitektuur van Egipte gekom wat buitengewone organisasie veronderstel. Daar in die woestyn het die volk egter ‘n eiesoortige beskaafdheid gehad wat merkwaardig is. Hulle was tentbewoners, maar hulle het koninklik gelewe.
Etikette (tags)1 Petrus Amos Bybel Daniël Efesiërs Eksodus Esegiël Esra Filippense Galasiërs gebed Geloof Genesis Handelinge Hebreërs Heilige Gees Hooglied Hosea huwelik Jeremia Jesaja Job Johannes Jona Konings Korintiërs Kronieke Levitikus liefde Lukas Markus Matteus Nehemia Openbaring Prediker Psalms Romeine saamwees Sagaria Samuel Spreuke Tessalonisense Timoteus vreugde wysheid
TuisSubscribeHuidige boek: LevitikusOnlangse reekseVorige boek: EksodusGenesisJobPsalms 107-150EsegiëlHoseaJoëlAmosObadjaJonaMigaNahumHabakukSefanjaHaggaiSagariaMaleagi61 Bybelboeke beskikbaareBoekeInligtingNuus oor die BybelskoolOor die BybelOor BybelleesOor GodOor JesusOor die Heilige GeesOor GeloofOor die opstandingMans in die BybelVroue in die BybelSpreek in taleOor SatanGeloofsgewoontesSitemapKontak myOor mySkryf in